laion/Wikipedia-Exotic huggingface dataset:
Whore

Whore (בעברית: זוֹנָה או פְּרוּצָה) הוא סינגל שהוקלט על ידי להקת הבי מטאל האמריקאית In This Moment, מתוך אלבום האולפן הרביעי שלה, Blood. השיר יצא לאור ב-17 בדצמבר 2013, על ידי חברת התקליטים סנטיורי מדיה רקורדס, כסינגל השלישי והאחרון מתוך האלבום. השיר הגיע למקום ה-12 במצעד שירי המיינסטרים רוק. השיר נכתב על ידי מריה ברינק, כריס האוורת', קווין צ'ורקו וקיין צ'ורקו. הגיטריסט כריס האוורת' אמר על השיר, "זה הכל עניין של איך מסתכלים על שם השיר; כשאתה מדלג על המחלוקת שהשם שלו יוצר, יש לך שיר רוקנרול בומבסטי עם גיטרות ותופים שגורמים לריאות שלך לצעוק זונה בראש שלך!". ברינק נקטה בגישה אמנותית יותר, בכך שהצטלמה בעירום לקמפיין המקוון של השיר. היא כתבה בפוסט בפייסבוק, "החלטתי להצטלם בעירום עבור האמנות החזותית של "Whore" כדי לעורר רגש פגיע וגולמי". פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-70 מיליון השמעות. הווידאו קליפ הרשמי של השיר הועלה לערוץ היוטיוב של הלהקה ב-9 בדצמבר 2013, כמה ימים לפני צאתו כסינגל. בתחילת הקליפ, ניתן לראות קטע שצולם בשחור-לבן כאילו נלקח מסרט ישן. בהמשך, ניתן לראות כי הצילום הופך לצילום בצבע, תוך שניתן לראות את ברינק עוטה מסכת ארנב אדומה ומאחוריה שתי רקדניות בלבוש מינימלי. נכון לאוקטובר 2020, מונה הצפיות של הקליפ עומד על למעלה מ-85 מיליון צפיות. סרטון השיר "Whore" באתר יוטיוב מטאל אלטרנטיבי • נו-מטאל • אינדסטריאל מטאל • מטאלקור מריה ברינק, כריס האוורת', קווין צ'ורקו In This Moment - Whore, Discogs (באנגלית) Mainstream Rock Songs Chart, Billboard In This Moment – Whore (באנגלית), נבדק ב-2020-10-13 Blabbermouth, IN THIS MOMENT's 'Whore' Is About 'Taking Back Control, Self-Empowerment, Love, And Liberation', BLABBERMOUTH.NET, ‏2013-09-23 Blood, נבדק ב-2020-10-13 IN THIS MOMENT - Whore (OFFICIAL VIDEO)
הרועה (על פי מילה)

הרועה (על פי מילה) (באנגלית: The Shepherdess (after Millet)‎, בהולנדית: De Herderin (naar Millet)‎) הוא ציור שמן על קנבס של הצייר ההולנדי וינסנט ואן גוך. את הציור צייר ואן גוך בשנת 1889 כשהיה מאושפז במנזר סן פול דה מסול שבסן רמי, פרובאנס, אשר בדרום צרפת. היצירה מוצגת במוזיאון תל אביב לאמנות, כחלק מאוסף משה ושרה מאייר. הרועה (על פי מילה) צויר בסגנון אקספרסיוניסטי האופייני לואן גוך. הציור מבוסס על חיתוך בעץ בשם La Grande Bergère Assise, שביצע ז'אן-בטיסט מילה, ככל הנראה בעקבות הציור "רועה יושבת על סלע", אשר צייר אחיו, ז'אן-פרנסואה מילה. אל חיתוך העץ שביצע ז'אן-בטיסט נחשף ואן גוך בשנת 1881 כשהיה אצל אחיו סוחר האמנות תיאו. יצירה זו הותירה אצל ואן גוך רושם רב, שהוזכר במספר מכתביו, ואף את ציורו "צער" (Sorrow) צייר בהשראתו. כשאושפז ואן גוך במנזר סן פול דה מסול בעקבות מחלת נפש, הוא צייר גרסאות משלו לכ-20 יצירות של מילה, וזאת כחלק מהערכתו הרבה אליו, ובייחוד לאופן בו הציג את האיכרים, שכמו מילה גם ואן גוך שאב מהם השראה. בגרסאותיו ואן גוך לא ניסה להעתיק את יצירות מילה, אלא נתן בהן את הנופך האישי שלו. בציור "הרועה (על פי מילה)", ניתן לראות את משיכות המכחול האופייניות לוואן גוך, יחד עם השימוש בכחול ובצהוב. ניתן להבחין כי רועת הצאן בעלת תווי פנים מבוגרים יותר מאשר בחיתוך ובציור של האחים מילה, ומעניינת השתלבות הצאן בין החיטים. מדיה וקבצים בנושא הרועה בוויקישיתוף נועה רוזנברג, אוצרת לאמנות מודרנית ואמנות אירופאית 16–19 במוזיאון תל אביב לאמנות, על "רועת צאן" של וינסנט ואן גוך, באתר YouTube ואן גוך, מכתב אל אחיו תיאו, מס' 216, ‏1882 ואן גוך, מכתב אל אחיו תיאו, מס' 657, ‏1888
Adrenalize

Adrenalize (בעברית: להתאקלם) הוא סינגל שהוקלט על ידי להקת הבי מטאל האמריקאית In This Moment, מתוך אלבום האולפן הרביעי שלה, Blood. השיר יצא לאור ב-17 בדצמבר 2013, על ידי חברת התקליטים סנטיורי מדיה רקורדס, כסינגל השני מתוך האלבום. השיר הגיע למקום ה-20 במצעד שירי המיינסטרים רוק. השיר נכתב על ידי מיטש מארלו, מריה ברינק, כריס האוורת' וקווין צ'ורקו. השיר יצא לאור בפברואר 2013, לאחר שהוחלט כי שיר הנושא של האלבום "Blood", יהיה הסינגל הראשון מתוכו. כמו כן, הוקלט השיר כבר בשנת 2012, בדומה לשאר שירי האלבום והוא מכיל בתוכו סוגות שונות כמו מטאל אלטרנטיבי ונו-מטאל. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-36 מיליון השמעות. הקליפ של "Adrenalize", היה בבימויו של רוברט ג'ון קלי, הופץ ב-9 באפריל 2013 וצולם בבית החולים הקהילתי לינדה ויסטה בלוס אנג'לס. הקליפ מציג את מריה ברינק כשהיא מסוממת על ידי אחות, תוך שהיא קשורה למיטת בית חולים. הקליפ מסתיים בכך שברינק הופכת לאחות החדשה במקום זו מתחילתו של הקליפ. נכון לאוקטובר 2020, מונה הצפיות של הקליפ עומד על למעלה מ-40 מיליון צפיות. מידע על הסינגל "Adrenalize" באתר מיוזיק בריינז סרטון השיר "Adrenalize" באתר יוטיוב מטאל אלטרנטיבי • נו-מטאל • מטאלקור מיטש מארלו, מריה ברינק, כריס האוורת', קווין צ'ורקו In This Moment - Adrenalize, Discogs (באנגלית) Billboard Business, Billboard (באנגלית) In This Moment – Adrenalize (באנגלית), נבדק ב-2020-10-13 Blood, נבדק ב-2020-10-13 "Adrenalize | In This Moment | Music Video". MTV. Retrieved September 18, 2014. IN THIS MOMENT - Adrenalize (OFFICIAL VIDEO)
תיקון שפרד

בסטטיסטיקה, תיקון שפרד הוא תיקון נפוץ לאומד המקובל לשונות s 2 {\displaystyle \operatorname {s^{2}} } , כאשר התצפיות מגיעות ממכשיר מדידה שמעגל אותן ליחידות בגודל h. לדוגמה, במכשיר המחזיר מדידה מעוגלת לעשרות, יש לקחת h=10. התיקון הוצע על ידי ויליאם פליטווד שפרד בסוף המאה התשע-עשרה. כשמכשיר מדידה מודד תהליך X {\displaystyle \operatorname {X} } , הוא קולט את הערך האמיתי של תצפית x i {\displaystyle \operatorname {x_{i}} } , ומחזיר מדידה מעוגלת y i {\displaystyle \operatorname {y_{i}} } . ניתן להסתכל על זה כאילו מכשיר המדידה מוסיף לכל תצפית x i {\displaystyle \operatorname {x_{i}} } גודל מסוים, שנסמנו ב a i {\displaystyle \operatorname {a_{i}} } , כך שלבסוף מתקבלת מדידה מעוגלת y i {\displaystyle \operatorname {y_{i}} } . הגדלים a i {\displaystyle \operatorname {a_{i}} } חסומים בקטע [ − h 2 , h 2 ] {\displaystyle [{\frac {-h}{2}},{\frac {h}{2}}]} , וההנחה של שפרד הייתה שהם מתפלגים (בקירוב) באופן אחיד בקטע הזה. ההנחה השנייה של שפרד הייתה שטעות העיגול a i {\displaystyle \operatorname {a_{i}} } וערך התצפית האמיתית x i {\displaystyle \operatorname {x_{i}} } בלתי תלויים בקירוב, ועל כן השונות של המדידות שיוצאות ממכשיר המדידה היא הסכום שלהן: V y = V x + V a {\displaystyle \operatorname {V_{y}=V_{x}+V_{a}} } ; השונות של a {\displaystyle \operatorname {a} } ידועה ושווה ל h 2 12 {\displaystyle {\frac {h^{2}}{12}}} . ולכן תיקון שפרד לאומד לשונות הוא: s 2 − h 2 12 {\displaystyle s^{2}-{\frac {h^{2}}{12}}} . יתרונו הגדול של תיקון שפרד מתבטא בכך שהוא א-פרמטרי, כלומר, הוא אינו מניח דבר על ההתפלגות המקורית של התהליך הנמדד. התיקון תלוי בדיוק מכשיר המדידה ולא בהתפלגותו של הנמדד. אריק וייסשטיין, תיקון שפרד, באתר MathWorld ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
סמל העיר נשר

המונח "סמל נשר" מפנה לכאן. לערך העוסק בסמלם של לגיונות הצבא הרומי, ראו נס הלגיון. סמל העיר נשר, סמלה הרשמי של העיר, עוצב על ידי דוד הולוד ואושר בישיבת המועצה המקומית ב־24 באוקטובר 1962. הסמל מורכב ממגן בעל מסגרת לבנה ושדה לבן המוטען בציור נוף. מעל הסמל כתר בצורת ציפור נשר בצבע חום או כתום המייצגת את שם העיר. ציור הנוף מורכב מארבע גבעות מצלבות בצבעי ירוק ואדום. ארבע הגבעות מסמלות את הנוף ההררי המקיף את העיר וגם את ארבעת היישובים שהרכיבו את העיר: בן דור, גבעת נשר, תל חנן ויישוב הפועלים "נשר" שהוקם בסמוך למפעל נשר חיפה. הנשר שבראש הסמל "פורש את כנפיו על ארבעת חלקי היישוב" ומסמל את אחדותם. בחזית הסמל ציורי מבנים: משמאל, מפעל וארובה שמסמלים את הייסוד התעשייתי של היישוב ובעיקר את מפעל המלט. מימין, בתי מגורים הבנויים על הגבעות ומעל חומת לבנים הרוסה, המסמלות את הקמת העיר, כבתי שיכון לעולים שהוקמו על חורבות הכפרים שקדמו להם. במרכז הסמל עץ בעל עלים לבנים שמסמל את צמיחתה והתפתחותה של העיר. הסמל נבחר על ידי אמן בשם דוד הולוד לאחר תחרות לעיצוב הסמל. את הסמל אישרה המועצה המקומית בישיבתה ב־24 באוקטובר 1962. את פירוט הסימל תיאר ראש המועצה באותה תקופה, יצחק רוט: חברי המועצה מצאו שהשרטוט שלך הוא מוצלח ומשקף נאמנא את הרכב היישוב המקומי – במציאות: אספקלריא של נשר הפורש את כנפיו על ארבע חלקי היישוב המקובצים יחדיו, בן-דור, תל-חנן, נשר וגבעת נשר, בתהליך של התפתחות בהקמת בתי שיכון לעולים על גבי חורבות וכוכים הרוסים, וארובות של מפעלי מלאכה ותעשייה ההולכים ומוקמים בשטח בנוף יפה ובנתונים נוחים. — מכתבו של יצחק רוט ראש המועצה לאמן מ-10 בדצמבר 1962 מדיה וקבצים בנושא סמל העיר נשר בוויקישיתוף סמל העיר, באתר עיירית נשר מכתבו של יצחק רוט ראש המועצה לאמן, 10 בדצמבר 1962 (עיינו בגוף הערך)
סמל העיר קריית ביאליק

סמל העיר קריית ביאליק, סמלה הרשמי של העיר קריית ביאליק והעירייה, אומץ בראשית שנת 2016. מורכב ממגן בעל מסגרת כחולה ושדה תכלת מוטען בציור של ספר אשר בו נכלל בצד ימין סימני תווי נגינה ובצד שמאל סמל העיר הישן, עיצוב של האותיות ק' ו-ב', ראשי התיבות של שם העיר, בצורת בית. תווי הנגינה מסמלים את שאיפה של קריית ביאליק להיות "בירת הספרות והשירה של ישראל" ואת כך שנקרא על שמו של המשורר הלאומי של ישראל, חיים נחמן ביאליק. בתחתית הסמל קלף עם שם העיר. סמלה הראשון של העיר אומץ ב-1935 בסמוך להקמתה והיה בשימוש בעיר ב-81 השנים הראשונות לקיומה. ב-2016 נערכה תחרות לעיצוב סמל חדש לעיר, הוצעו 24 סמלים מתוכן נבחרה הצעתו של אורגד עמר. כעיר מודרנית ומתחדשת, שבשנים הקרובות תמנה כ-100,000 תושבים, החלטנו לעדכן את סמל הקריה הישן לימינו. יחד עם זאת, בסמל החדש הקפדנו לשמור על מקום של כבוד לסמל הקודם, שהיה דמוי בית, כאשר אחת המטרות היתה להדגיש את העובדה, שהעיר חרטה על דגלה את ערכי החינוך והתרבות. — מכתבו של ראש העיר, אלי דוקורסקי על אימוץ הסמל החדש. מדיה וקבצים בנושא סמל העיר קריית ביאליק בוויקישיתוף סמל העיר, אתר עיריית קריית ביאליק
I Might Be Wrong: Live Recordings

I Might Be Wrong: Live Recordings הוא אלבומם השישי ואלבום ההופעה הראשון של להקת הרוק הבריטית רדיוהד, שיצא ב-12 בנובמבר 2001 בבריטניה על ידי פרלופון וכעבור יממה בארצות הברית על ידי קפיטל רקורדס. האלבום הוקלט במהלך סיבוב ההופעות של רדיוהד בשנת 2001, והוא כולל שירים מאלבומיהם הרביעי והחמישי Kid A ו-Amnesiac, ובנוסף גם השיר "True Love Waits", שלא שוחרר באלבום אולפן עד שחרורו באלבום A Moon Shaped Pool ב-2016. מידע על האלבום I Might Be Wrong: Live Recordings באתר MusicBrainz מידע על האלבום I Might Be Wrong: Live Recordings באתר AllMusic האלבום I Might Be Wrong: Live Recordings באתר Discogs Marianne Tatom Letts (8 בנובמבר 2010). Radiohead and the Resistant Concept Album: How to Disappear Completely. Indiana University Press. pp. 156–167. ISBN 0-253-00491-8. {{cite book}}: (עזרה) "The 21-Year History of Radiohead's 'True Love Waits,' a Fan Favorite Two Decades in the Making". Vulture. נבדק ב-2016-06-11. ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
סמל העיר קריית מוצקין

סמל העיר קריית מוצקין, סמלה הרשמי של העיר והעירייה, אומץ לאחר שעוצב מחדש במרץ 2012. בנוסף, לעיר סמליל ממותג שעוצב במרץ 2017. הסמל מורכב ממגן בעל שדה כחול ובו תמונת נוף הכוללת מספר מרכיבים: מגדל - מסמל את מגדל המים ההיסטורי של העיר, שהיה המבנה הראשון שהוקם בה. עץ - מסמל את היותה של העיר עיר ירוקה ואת צמיחתה. סירה השטה בים - מסמלת את מפרץ חיפה ואת המעפילים שיישבו את העיר בראשית ימיה, ובאו בדרך הים. הסירה, על פי המסורת, היא סמלו של שבט זבולון, שבנחלתו ממוקמת העיר. הסירה לקוחה מברכת יעקב לזבולון: זְבוּלֻן לְחוֹף יַמִּים יִשְׁכֹּן, וְהוּא לְחוֹף אֳנִיֹּת, וְיַרְכָתוֹ עַל צִידֹן — ספר דברים, פרק ל"ג, פסוק כ"ד בראש הסמל נזר בצורת קני המנורה, המסמלת את האור ואת מדינת ישראל. בתחתיתו קלף ועליו שם העיר. ב-2017 אומץ סמליל מודרני ושפה עיצובית שמלווה אותו. הסמליל בנוי ממספר מעגלים המקיפים וחותים אחד את השני ויוצרים מראה של גלקסיה. לסמליל מספר מאפיינים שמסמלים את העיר: עיגולים הסובבים סביב ציר מרכזי - מסמלים את היותה של קריית מוצקין המרכזית מבין הקריות עיגול ירוק במרכז הסמל - דימוי לכיכר ירוקה, כסמל לכיכרות הירוקות הרבות בעיר. צבעי העיגולים המרכיבים את הסמל מסמלים תחומים שוניים בעשייה של העירייה, כתום מסמל תרבות, אדום מסמל תרבות, ירוק כהה מסמל את העתיד. בסמוך למבנה העיגולים שם העיר ומשמאל לו סמל העיר שהיה בשימוש בין 2000 ל-2012.‏ ב-23 בינואר 1946 עלתה לראשונה ההצעה לעצב סמל לקריית מוצקין. חברי המועצה המקומית החליטו כי המוטיבים המרכזיים בו יהיו מגדל המים, שהיה המבנה הראשון שנבנה במועצה, ים וספינה, כסמל לעלייה לארץ ישראל ומנורה כסמל לזיקה ליהדות. התקבלו מספר הצעות, מתוכם נבחרה הצעתו של אברהם ניסטי, מורה לאמנות בבית הספר היסודי "אחדות" שבעיר ואושרה ב-16 ביוני 1946. הסמל עבר מספר שינויים במרוצת השנים, ועודכן ב-1956, בשנות ה-70 וב-2000. סך הכל עבר הסמל שלושה גלגולים מרכזיים, כאשר כולם שומרים על מבנה הסמל והמוטיבים המרכזיים בו, עם שינויים עיצוביים קלים. בשנת 2012 שונה עיצוב סמל העיר שוב, פעם רביעית, במטרה לעצב סמל ש״מתאים יותר לשנות האלפיים״. הסמל עוצב באופן גרפי מודרני יותר תוך שמירה על המוטיבים המרכזיים בסמליה הקודמים של העיר. על העיצוב החדש נמתחה ביקורת הן על השינויים הרבים בסמל העיר והן על חוסר הרלוונטיות שלו בכך שמציג ספינה וים כסמל לעליה לארץ שמתקיימת לרוב דרך טיסה, בנוסף לכך שלקריית מוצקין אין גישה לים. במרץ 2017 אומץ סמליל ממותג חדש לעיר שנועד לשנות בהדרגה את סמלה פעם נוספת. לפי דעת החוקרים בשנות האלפיים, השטח המוגדר כ"עמק זבולון" בימינו לא נכלל בנחלתו של שבט זבולון, אלא למעשה היה בנחלתו של שבט אשר. סמל העיר, אתר עיריית קריית מוצקין סמל עיר חדש לקריית מוצקין, באתר עיריית קריית מוצקין, 29 במרץ 2012 נדב מאיוסט, מוצקין: מדוע שונה סמל העיר בפעם הרביעית?, Mynet קריות, 21 במרץ 2012
סמל העיר קריית אתא

סמל העיר קריית אתא, סמלה הרשמי של העיר קריית אתא והעירייה, אומץ עם כינונה של קריית אתא כעיר ב-1969. לעיר סמליל ממותג שעוצב ב-2015 ופורסם ב-1 בינואר 2016 לכבוד חגיגות 90 שנה לעיר. סמל העיר מורכב מקו כחול בצורת זיגזג היוצר ציור של מפעל בעל גג משופע שמארובתו יוצא עשן. המפעל המופיע בסמל הוא מעל אתא שבסמוך העיר. בתחתית הסמל מופיע שמה של העיר. הסמל מורכב מצורות גאומטריות היוצרות ביחד את המילה "אתא" בכתב מחובר, הנע בצבעיו מירוק לכחול. הסמל עוצב על בסיס העשן היוצא מארובות הסמל הקודם, ונועד ליצור מראה של גבעות, של סמל האינסוף ושל צורת הדי-אן-אי. לפני כינונה של קריית אתא, בשטחו היו שני יישובים כפר אתא וקריית בנימין, שלשתיהן סמל משל עצמן. סמלה של קריית בנימין עוצב על ידי עליזה מילשטיין, תושבת כפר אתא, וסמלו של כפר אתא אומץ שנה לאחר מכן, ב-16 באפריל 1960. עם האיחוד בין שני היישובים שונה שם המועצה ל״קריית אתא״, וסמל הכפר הפך לסמל הקריה המאוחדת. עם ההחלטה על הפיכתה לעיר ב-1969, הכריזה עיירית קריית אתא על תחרות לעיצוב במל העיר החדש. הדרישה לסמל הייתה לייצג שני מרכיבים בהתפתחות בעיר - חקלאות ותעשייה. את סמלה החדש עיצב יעקב לנדאו, תושב תל אביב. ב-1 בינואר 2016, לכבוד אירועי 90 שנה לקריית אתא פורסם הסמליל הממותג של העיר. מדיה וקבצים בנושא סמל העיר קריית אתא בוויקישיתוף סמל העיר, אתר עיריית קריית אתא
מריה ברינק

מריה דיאן ברינק (באנגלית: Maria Diane Brink, נולדה ב-17 בדצמבר 1977) היא זמרת-יוצרת אמריקאית. ברינק היא סולנית להקת המטאל אלטרנטיבי, In This Moment. ברינק נולדה במדינת ניו יורק, ואביה עזב את המשפחה כשהייתה צעירה. כשהייתה בת 14 נכנסה להריון ונאלצה לפרנס את עצמה ואת בנה. היא גם עזרה לאמה להתגבר על התמכרותה לסמים. הלהקה הראשונה בה הייתה ברינק היא Pulse, לפני שעברה לקליפורניה. בשנת 2002, כשהייתה בת 25, עברה ללוס אנג'לס כדי למצוא להקה לעבוד איתה; לקח לה שנתיים למצוא את כריס האוורת', איתו הקימה את In This Moment. ברינק היא צמחונית ופעילה בקמפיין PETA. היא גם אמנית / ציירת שאפתנית העונה לכינוי 'Maria Brink's Wonderland'. 2007: Beautiful Tragedy 2008: The Dream 2010: A Star-Crossed Wasteland 2012: Blood 2014: Black Widow 2017: Ritual 2020: Mother 2014: Blood at the Orpheum 2015: Rise of the Blood Legion: Greatest Hits (Chapter 1) מדיה וקבצים בנושא מריה ברינק בוויקישיתוף אתר האינטרנט הרשמי של מריה ברינק מריה ברינק, ברשת החברתית פייסבוק מריה ברינק, ברשת החברתית אקס (טוויטר) מריה ברינק, ברשת החברתית אינסטגרם מריה ברינק, ברשת החברתית טיקטוק מריה ברינק, במסד הנתונים הקולנועיים IMDb (באנגלית) מריה ברינק, במסד הנתונים הקולנועיים KinoPoisk (ברוסית) מריה ברינק, באתר ספוטיפיי מריה ברינק, באתר Last.fm (באנגלית) מריה ברינק, באתר MusicBrainz (באנגלית) מריה ברינק, באתר דיזר מריה ברינק, באתר Discogs (באנגלית) E, Gaz. "Maria Brink - In This Moment - Über Röck Interview Exclusive". Über Röck-Kick Ass Rock N Roll.(הקישור אינו פעיל) Upstate Metal, IN THIS MOMENT's Maria Brink Talks to Upstate Metal - NYS Music (באנגלית) In This Moment's Maria Brink Stands Up for Animals, peta2, ‏2011-07-20 (באנגלית) In This Moment | Album Discography, AllMusic (באנגלית)
רוקט לייק

רוקט לייק (באנגלית: Rocket Lake) הוא שמה של סדרת מעבדי אינטל ממשפחת השבבים השולחניים x86, אשר יצא לאור בסוף הרבעון הראשון של 2021. המעבדים מבוססים על טכנולוגיית Cypress Cove. השבבים שווקו בתור "הדור ה-11 של אינטל". ליבות ה-Cypress Cove מכילות יותר טרנזיסטורים באופן משמעותי מליבות הדור הקודם - סקיילייק. אינטל הודיעה שלמעבדים תהיה תמיכה ב-PCIe 4.0‏. לפי הכרזת החברה, ארכיטקטורת יחידת העיבוד המרכזית (CPU) מבוססת על ליבת העיבוד של מעבדי אייס לייק, בעוד המעבד הגרפי מבוסס על ארכיטקטורת Xe-LP שהופיעה לראשונה במעבדי טייגר לייק. בהשוואה לסקיילייק, צפוי שיפור של 10% ומעלה ב-IPC, וכ-50% בכח העיבוד הגרפי. המעבדים ייוצרו בטכנולוגיית 14-ננומטר הוותיקה של אינטל, וצריכת ההספק שלהם צפויה לעמוד על 125 וואט (TDP). בגרסה החזקה ביותר יהיו 8 ליבות ו-16 נימים. https://medium.com/intel-tech/intels-commitment-to-gaming-and-a-sneak-peek-at-intel-technology-to-come-83677833be7f Intel’s 11th Gen Processor (Rocket Lake-S) Architecture Detailed, Intel Newsroom (באנגלית) ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
לודוויג ומריה קנאפ

לודוויג קנאפ (בגרמנית: Ludwig Knapp) ורעייתו מריה קנאפ (בגרמנית: Maria Knapp) הם חסידי אומות העולם אוסטרים. בשנת 1944, לודוויג קנאפ ואשתו מריה היו הבעלים של חווה חקלאית ומנסרה בעיירה וייטרה (אנ') במחוז גמונד באוסטריה תחתית. בני הזוג ראו כמה קשה ליהודים תחת המשטר הנאצי. עסקיהם סבלו ממחסור בעובדים ולכן החליטו להעסיק עובדי כפייה יהודים על מנת להצילם מגירוש. קנאפ קיבל אישור להעסיק 24 יהודים במנסרה שלו. מכיוון שידע שהזקנים והילדים אינם מסוגלים לעבוד והם פגיעים במיוחד, בחר במכוון בשבעה זקנים וארבעה ילדים. הם דאגו לעובדיהם, למצבם הבריאותי בזמן העבודה וסיפקו להם מזון ובגדים חמים. באפריל 1945 גילה קנאפ כי השלטונות החליטו לגרש את עובדיו לטרזיינשטט. הוא הבין שבעצם הגירוש הוא חורץ את גורלם. לודוויג ומריה קנאפ רצו להימנע מכך בכל מחיר. הם סיפקו לעובדיהם מזון למשך חודש ואמרו להם להסתתר ביער סמוך. ואז לודוויג נסע עם משפחתו לטיול קצר בווינה. כשחזר כעבור יומיים, דיווח לגסטפו כי כל העובדים היהודים ברחו בזמן היעדרותו. בחקירתו לא יכול היה להסביר מדוע הצליחו להימלט, אך הוא הציע להצטרף לחיפוש אחר עובדיו ה"נעדרים". הוא הוביל את הגסטאפו לכיוון הלא נכון, כך שכלביהם לא ימצאו אותם. כשהסכנה חלפה, הזוג קנאפ הובילו את היהודים מהיער והסתירו אותם בביתם עד לסיום המלחמה. בשנת 1968 העניק יד ושם את אות חסידי אומות עולם לזוג קנאפ. חסידי אומות העולם האוסטרי (מאמר בשפה הגרמנית בעמוד 44) "Die vergessenen Helfer" ("העוזרים הנשכחים"), סיכום (בגרמנית) עם תמונה מתוכנית הטלוויזיה מ-9 באוגוסט 2006 רשת ORF לודוויג ומריה קנאפ, במאגר חסידי אומות העולם באתר יד ושם ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לודוויג ומריה קנאפ".
הממשלה

האם התכוונתם ל... ממשלת ישראל – הרשות המבצעת של מדינת ישראל הממשלה הזמנית – היא ממשלת ישראל שכיהנה מהקמת המדינה ב-14 במאי 1948 (ה' באייר ה'תש"ח), ועד ל-10 במרץ 1949 קטגוריה:ממשלות ישראל – קישור לערכי ממשלות ישראל השונות הממשלה (סדרת טלוויזיה) – היא סדרת טלוויזיה דנית מסוגת דרמה פוליטית.
שלמה איזקסון (רב)

רבי שלמה איזקסון היה רב ואב"ד ברומאן, מייסד חסידות רומאן, ואדמו"ר בשושלת נדבורנה. נולד בקאלוש בשנת תרל"ו לרבי יצחק לייפר מהערץ שהיה בנו של רבי אהרן אריה לייב לייפר ולבתיה בתו של רבי דוד איזקסון מרומאן, נשא לאשה את סימא רייזל בתו של רבי מאיר מקרעטשניף, לאחר פטירת סבו נקרא למלא את מקומו כרב ואב"ד העיר רומאן, כיהן במשרה זו כחמישים שנה. רבי שלמה התכתב בהלכה עם רבנים מרומניה ומטורקיה, נודע בתפילותיו שהיו בקול רם שנשמע למרחוק. בזמן השואה הפך האזור היהודי ברומאן לגטו פתוח. רבי שלמה לא שינה מסדר יומו והמשיך להתפלל בקביעות בבית הכנסת, באחת הפעמים שהתפלל בבית הכנסת נורו לעברו יריות שפגעו בסידור שבו התפלל, אולם רבי שלמה לא נפגע. נפטר בי"ב באב תש"ז, ונקבר באוהל הרבנים בבית הקברות היהודי בעיר. את מקומו ברבנות רומאן מילא בנו רבי מאיר איזקסון. חתנו גיסו רבי יצחק מראחוב, נרצח בשואה רבי אברהם ישכר בער, רבה של פוליאן רוסקובה וחתנו של רבי ישראל חיים פרידמן מראחוב מחבר הספר 'לקוטי מהרי"ח', נרצח בשואה רבי אהרן אריה, כיהן כאדמו"ר מרומאן בירושלים רבי יעקב יוסף חתנו רבי מנחם פרנקל, סגן ראש עיריית רמלה וראש המועצה הדתית בעיר. רבי ישראל לייפר, חתנו של רבי יוסף לייפר מנירדהאז, נרצח בשואה רבי דוד יצחק, רב ברומאן רבי מאיר, האדמו"ר מרומאן רבי אליעזר זאב מאיר אמסל, הרב הגאון ר' שלמה אייזיקסאן, אב"ד ראָמאן ברומניא, באתר היברובוקס מאיר אמסל, הרב הגאון ר' שלמה אייזיקסאן, אב"ד ראָמאן ברומניא, באתר היברובוקס
אדוארד טאפה, הוויקונט ה-11 מטאפה

הרוזן אֵדוּאַרְד טָאפֶה, הוויקונט ה-11 מטָאפֶה (בגרמנית: Eduard Taaffe;‏ 24 בפברואר 1833 – 29 בנובמבר 1895) היה מדינאי אוסטרי וראש ממשלת האימפריה האוסטרו-הונגרית בין 1868 ל-1870 ובין 1879 ל-1890. טאפה, שהיה בן למוצא אצולה פרוטסטנטית אירי והיה חבר ילדות של פרנץ יוזף הראשון, מאוחר יותר קיסר אוסטריה, נכנס לשירות המדינה האוסטרי בשנת 1852 ועלה בדרג המדיני במהירות. לאחר שכיהן כמושל על אוסטריה עילית, שר הפנים ושר הביטחון והביטחון הציבורי. הוא הפך לראש ממשלה (תפקיד אשר נודע נכון לאותה העת בתור השר-הנשיא של אוסטרו-הונגריה) של האימפריה בשנת 1868 אך התפטר בשנת 1870 מכיוון שתמיכתו בוויתורים מדיניים מהממשל הריכוזי למען אוטונומיה לצ'כים גרמה למשבר ממשלתי ממושך. שוב שירת כשר הפנים (1870–1871 ו-1879) ומושל טירול משנת 1871, שב להיות ראש ממשלה באוגוסט 1879, ומשל במשך 14 השנים הבאות בתמיכת אנשי דת שמרנים ובעלי אדמות פולנים וצ'כים, קואליציה שהפכה להיות המכונה טבעת הברזל של טאפה הודות להצלחתה הממושכת שאופיינה בכמות הזמן אשר התמשכה. הצלחתו הגדולה ביותר הייתה השבת שיטת סדר על ידי מתן ויתורים לשאיפות הלאומיות של הפולנים והצ'כים והבאתם לשירות המדינה תחת שלטון בית הבסבורג. אולם דרישותיהם של הלאומנים הצ'כיים נעשו רדיקליות יותר ויותר, וטאפה איבד לבסוף את השליטה בקואליציה שלו, והתפטר בשל דחייתו של הרייכסראט (הבית התחתון של הפרלמנט) להצביע בנובמבר 1893 על הצעת חוק להאריך את שלטונו. מדיה וקבצים בנושא אדוארד טאפה, הוויקונט ה-11 מטאפה בוויקישיתוף אדוארד טאפה, הוויקונט ה-11 מטאפה, באתר אנציקלופדיה בריטניקה (באנגלית)
Logz.io

לוגסהירו בע"מ, המוכרת במותג Logz.io, היא חברה ישראלית המספקת שירותי ניהול ארכיון נתונים (Log) וניתוח ארכיון הפלטפורמה משלבת את ELK כשירות ענן ולמידת מכונה כדי להפיק תובנות חדשות מנתוני מכונה. לחברה משרדים בבוסטון ובתל אביב. החברה הוקמה בשנת 2014 על ידי יוצאי צ'ק פוינט, תומר לוי ואסף יגאל, וקיבלה מימון ממשקיעים, כולל חברת ההון סיכון גיזה, דייוויד צ'אנג, לשעבר סמנכ"ל PayPal,‏ 83North (לשעבר סניף Greylock IL הישראלי של Greylock Partners ) ו- OpenView Venture Partners. לאחר מימון "Seed" וסדרה א' בסוף 2015, וסדרה ב' בסוף 2016, סך כל המימון שגייסה Logz.io עמד על מעל 23 מיליון דולר. בנובמבר 2015 הוציאה החברה את ELK Apps שמבוססת בין היתר על אלסטיקסרץ' והמתוארת כאחד האוספים הגדולים ביותר של יישומי ELK חינמיים שנוצרו על ידי מכונה ו\או משתמשים, בעולם. באוגוסט 2016 השיקה Logz.io את "Cognitive Insights", טכנולוגיית בינה מלאכותית המבוססת על למידת מכונה, על מנת לחשוף נתונים קריטיים בנתוני היומן שאחרת היו נעלמים מן העין. בנובמבר 2016 קיבל Logz.io מימון סדרת B מ-OpenView Venture Partners, בסכום כולל של כ-16 מיליון דולר. אתר האינטרנט הרשמי של Logz.io Logz.io, ברשת החברתית פייסבוק Logz.io, ברשת החברתית אקס (טוויטר) Logz.io, סרטונים בערוץ היוטיוב "Logz.io Adds a Cast of Thousands to Help with Log Analysis". "Logz.io, With Backers in Boston & Israel, Aims to Sniff Out IT Bugs". xconomy. 5 באוקטובר 2015. {{cite web}}: (עזרה) "Tomer Levy: Executive Profile & Biography – Businessweek". Businessweek.com. Patterson, Jeff. "Asaf Yigal Parts Ways with OANDA, Co-Founds Logz.io". Executives – Finance Magnates. "Data Center And Cloud 2016 Awards EMEA Shortlist Announced Showcasing Innovation And Service Excellence In Global Multi-Billion Dollar Industry". Data clound Europe 2018. "Transforming DevOps from an Art to a Science: Announcing Logz.io Cognitive Insights". Logz.io. 16 באוגוסט 2016. {{cite web}}: (עזרה)
תעשה ולא מן העשוי

תעשה ולא מן העשוי הוא דין במצוות מסוימות שיש צורך ליצור משהו כדי לקיימם. הדין אומר שיש ליצור את המצווה ולא להשתמש במשהו שכבר נוצר לפני כן. הדין נלמד מהמילים בתורה "תעשה" לגבי מצוות אלו, ודורשים: תעשה - ולא מן העשוי כבר. פרק זה לוקה בחסר. אנא תרמו לוויקיפדיה והשלימו אותו. מצוות סוכה - "חג הסוכות תעשה לך שבעת ימים" מצוות ציצית - "גדילים תעשה לך על ארבע כנפות כסותך" אם הדלה עץ על הסוכה, הסכך פסול, כי העץ נחשב "מן העשוי". אדם שהוציא חלק מהתבואה שבגדיש ויצר מערה, אין זה נחשב סוכה. לפי בית הלל, אם אדם רוצה להפוך את תקרת ביתו העשויה מעצים ללא מעזיבה, מספיק שיטול אחת מבין כל שתי קורות, או ירים ויחזיר למקומם את כל הקורות, כי כבר אז זה נחשב "תעשה". ערך מורחב – ארבעת המינים לפי השיטה (שאינה להלכה) ש"לולב צריך אגד" דהיינו שיש חובה לאגוד את שלושת המינים (לולב, הדס, ערבה) יחד - אם אגד ורק אחר כך ליקט את ענבי ההדס - ארבעת המינים פסולים משום "תעשה ולא מן העשוי". צריך להניח את המשקוף במקום לפני ששמים את המזוזה, אחרת המזוזה פסולה מדין תעשה ולא מן העשוי. יש להשלים את הבגד לפני הטלת החוטים על מנת שיהיה "תעשה". הערך "תעשה ולא מן העשוי", באתר המכלול מדרכי יוסף, ירושלים תש"ע, באתר היברובוקס תעשה ולא מן העשוי באתר עולמות תעשה ולא מן העשוי באתר ויקישיבה תעשה ולא מן העשוי בעלון "עומקא דפרשה" תעשה ולא מן העשוי באתר "פניני הלכה" תעשה ולא מן העשוי באתר ישיבת הר עציון ספר דברים, פרק ט"ז, פסוק י"ג ספר דברים, פרק כ"ב, פסוק י"ב תלמוד בבלי, מסכת סוכה, דף י"א, עמוד ב' תלמוד בבלי, מסכת מנחות, דף ל"ג, עמוד א' תלמוד בבלי, מסכת מנחות, דף ל"ג ערך זה הוא קצרמר בנושא הלכה. אתם מוזמנים לתרום לוויקיפדיה ולהרחיב אותו.